Επισπεύδεται η εφαρμογή του ηλεκτρονικού Περιουσιολογίου, καθώς σύμφωνα με πληροφορίες, εντός του φθινοπώρου θα κατατεθεί στη Βουλή η νομοθετική διάταξη που θα καθορίζει το πλαίσιο και τον τρόπο λειτουργίας του.

Στην εφαρμογή e-περιουσιολόγιο θα καταγράφονται όλα τα περιουσιακά στοιχεία των φορολογουμένων, κινητά και ακίνητα, αλλά με την απειλή, πως, ό,τι δεν δηλώνεται, θα κατάσχεται.

Σημειώνεται ότι από το Επιχειρησιακό Σχέδιο της ΑΑΔΕ του 2018, προέκυπτε ότι η λειτουργία του e-Περιουσιολογίου τοποθετούνταν τον Δεκέμβριο του 2020, αλλά η διαδικασία επιταχύνεται.

Σύμφωνα με τον προγραμματισμό του υπουργείου Οικονομικών, έως τα τέλη Σεπτεμβρίου του 2018 θα παραδοθεί το έργο από την εταιρεία που ανέλαβε τη δημιουργία της ηλεκτρονικής πλατφόρμας, ενώ τον Οκτώβριο θα «περάσουν» στην εφαρμογή όλα τα περιουσιακά στοιχεία των φορολογουμένων.

Θα ακολουθήσει η νομοθετική διάταξη που θα καθορίζει τον τρόπο λειτουργία του e-περιουσιολογίου. Με την ενεργοποίηση της εφαρμογής η εφορία θα περάσει στην εφαρμογή τα στοιχεία των ακινήτων των φορολογουμένων, των αυτοκινήτων σκαφών αναψυχής, αεροσκάφη, όπως αυτά δηλώνονται στις φορολογικές δηλώσεις.

Στη συνέχεια οι φορολογούμενοι θα μπουν στην εφαρμογή, θα ελέγξουν αν τα στοιχεία είναι σωστά, θα κάνουν τυχόν διορθώσεις, αλλά θα προσθέσουν και άλλα στοιχεία, που ενδεχομένως παρέλειψαν να δηλώσουν.

Τα περιουσιακά στοιχεία που θα δηλώνουν οι φορολογούμενοι μεταξύ άλλων είναι:

Χρηματικά ποσά που φυλάσσονται στις κατοικίες των φορολογουμένων Μετρητά σε θυρίδες Κοσμήματα Πίνακες Καταθέσεις σε ελληνικές τράπεζες Καταθέσεις του εξωτερικού Πλάκες χρυσού Μετοχές Ομόλογα Έντοκα γραμμάτια Συμμετοχές σε πάσης μορφής επιχειρήσεις Εταιρικά μερίδια Μερίδια αμοιβαίων κεφαλαίων Ακίνητα Αυτοκίνητα, σκάφη, αεροπλάνα, ελικόπτερα

Οι φορολογούμενοι που δεν θα δηλώσουν κάποιο από τα ανωτέρω στοιχεία θα τιμωρούνται με αυστηρές κυρώσεις, που θα φτάνουν μέχρι και τη δήμευση, ενώ πλέον θα είναι πολύ εύκολο για την εφορία να τα εντοπίσει, μέσω των διασταυρώσεων που θα πραγματοποιεί, με την ίδια την εφαρμογή και από στοιχεία άλλων φορέων, όπως τράπεζες κ.λπ.

Εξάλλου το πλαίσιο των τεχνικών προδιαγραφών της εφαρμογής του Περιουσιολογίου, προβλέπει πως βάσει συγκεκριμένων κριτηρίων θα εντοπίζονται οι περιπτώσεις όπου εμφανίζονται αδικαιολόγητες αποκλίσεις (σ.σ. στην αξία και τον αριθμό των περιουσιακών στοιχείων από έτος σε έτος, αναντιστοιχίες ανάμεσα στο ύψος του ετησίου εισοδήματος και της αξίας των κατεχομένων περιουσιακών στοιχείων κ.λπ.) ώστε να στοχεύονται πιο αποτελεσματικά οι φορολογικοί έλεγχοι.

Οι 10 παράμετροι του περιουσιολογίου

Αντικείμενο του έργου του e-περιουσιολογίου θα είναι «η δημιουργία του κατάλληλου μηχανογραφικού περιβάλλοντος με σκοπό τη συγκέντρωση του συνόλου των πληροφοριών, οι οποίες αφορούν την κάθε μορφής περιουσία των φυσικών και νομικών προσώπων καθώς και των νομικών οντοτήτων» αναφέρεται στην προκήρυξη του διαγωνισμού.

Με την ολοκλήρωσή του, τα βασικά χαρακτηριστικά που θα έχει το έργο, θα είναι τα ακόλουθα: